google/wiki40b huggingface dataset:
Clevelandský orchester

História

Orchester založila v roku 1918 klaviristka a podporovateľka hudby Adella Prentiss Hughes a pozvala ako jeho prvého vrchného dirigenta ruského dirigenta Nikolaja Sokolova. Už za jeho pôsobenia orchester robil zájazdy vo východnej časti USA a rozhlasové nahrávky. V roku 1931 John L. Severance daroval orchestru koncertnú sieň Severance Hall. V roku 1933 sa šéfdirigentom (od tohto obdobia označovaného v orchestri ako hudobný riaditeľ) stal Artur Rodziński. Po krátkom pôsobení Ericha Leinsdorfa v rokoch 1943 - 1944 sa šéfdirigentom v roku 1946 stal George Szell, prísny dirigent, ktorý od hráčov vyžadoval maximálnu pripravenosť a nasadenie. V roku 1950 zreformoval orchester, vyhodil veľkú časť hráčov a ďalšia časť odišla z vlastného rozhodnutia. Jeho pôsobenie je považované za zlatú éru orchestra, za krátky čas teleso pozdvihol na svetovú úroveň a vytvoril jeho identitu a charakteristický zvuk. Nahral s orchestrom mnohé významné nahrávky. Po jeho smrti bolo veľmi ťažké nájsť za neho náhradu. V rokoch 1970 - 1972 viedol Pierre Boulez, titulovaný však ako hudobný poradca, nie hudobný riaditeľ. Jeho spolupráca s orchestrom pokračovala aj v ďalších dekádach. Hudobným riaditeľom sa v roku 1972 stal Lorin Maazel. Maazel bol dirigentom úplne odlišných charakteristík ako Szell a jeho spojenie s orchestrom mnohými nebolo považované za najšťastnejšie. Obohatil však repertoár o mnohé skladby 20. storočia. Po jeho odchode v roku 1982 bol orchester dva roky bez hudobného riaditeľa, ktorým sa nakoniec v roku 1984 stal Christoph von Dohnányi. Začala sa druhá skvelá etapa orchestru, jeho interpretácie boli kritikou i divákmi prijímané veľmi priaznivo. Dohnányi viedol orchester na mnohých zahraničných turné a vytvoril rad  nahrávok. Presadil tiež náročnú renováciu Severance Hall. Pôsobil na poste až do roku 2002, kedy bol vymenovaný za čestného dirigenta. Jeho nástupcom bol Franz Welser-Möst, ktorý orchester vedie v súčasnosti.

Profil a repertoár

Orchester patrí medzi štandardné veľké symfonické orchestre. Je známy svojími veľkými možnosťami ako jeden z technicky najvyspelejších orchestrov na svete. Obzvlášť cenený je (so zásluhou dobrého akustického prostredia Severance Hall) prehľadný zvuk s detailnou artikuláciou a precíznym frázovaním . Orchester za pôsobenia Szella ale aj Dohnányiho si ako jeden z mála amerických orchestrov udržoval svoju charakteristickú identitu a býva často označovaný ako "najeurópskejší" americký orchester.
Orchester je známy vďaka interpretáciam viedenských klasikov - Haydna, Mozarta, Beethovena a Brahmsa na jednej strane a interpretáciam ťažiskových diel 20. storočia na strane druhej. Napriek tomu sa repertoárovo nešpecializuje, naopak je známy svojou univerzálnosťou a pohotovosťou jeho hráčov.
Cropus

Poloha

Obec má rozlohu 4,78 km². Najvyšší bod je položený 162 m n. m. a najnižší bod 109 m n. m.

Obyvateľstvo

Počet obyvateľov obce je 242 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Académie des beaux-arts

História akadémie

Aktuálna Akadémia krásnych umení bola založená v roku 1816 na báze dovtedajšej triedy krásnych umení v rámci Institut de France. Tento Inštitút bol organizovaný do do 8 sekcií, z ktorých vznikla trieda krásnych umení. 
V roku 2006 bola potvrdená zákonom ako právnická osoba podľa verejného práva s osobitným postavením.
Poncins

Poloha

Obec má rozlohu 20,63 km². Najvyšší bod je položený 393 m n. m. a najnižší bod 331 m n. m.

Obyvateľstvo

Počet obyvateľov obce je 869 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pantin

Geografia

Susedné obce: Aubervilliers, Bobigny, Romainville, Noisy-le-Sec, Les Lilas a Le Pré-Saint-Gervais.

Dejiny

Miesto bolo, podľa archeologických nálezov, osídlené už v dobe bronzovej.

Doprava

Pantin je dostupný linkou RER D, 5. a 7. linkou parížskeho metra a autobusmi RATP číslo 152, 151, 249, 148, 170.
Corbeilles

Poloha

Obec má rozlohu 32,62 km². Najvyšší bod je položený 96 m n. m. a najnižší bod 79 m n. m.

Obyvateľstvo

Počet obyvateľov obce je 1 482 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Augustín Teofil Libai

Životopis

Gustáv Teofil sa narodil 4. júna 1812. Krstnými rodičmi boli 5. júna 1812 Gottlieb Zendy s manželkou Rozáliou z Bratislavy a zlatník Ľudovít Kolbenheyer s manželkou Teréziou z Banskej Bystrice.
V bežnom živote používal neskôr iba krstné meno Gustáv.
V rokoch 1821 –1824 navštevoval donatistickú a gramatickú triedu na tunajšom evanjelickom gymnáziu. V Bratislave vyštudoval medicínu a stal sa lekárom. Bol o. i. aj autorom práce o príprave liečiv zo zlúčenín jódu, venoval sa výskumu a liečeniu syfilisu, prispieval do odbornej medicínskej tlače. Pôsobil ako cisársko-kráľovský banský fyzikus v Sedmohradsku v Oravici.
Gustáv Libay sa ako 32-ročný oženil. V Budíne si 16. novembra 1844 vzal za manželku katolíčku a budínsku rodáčku Rozáliu Unger (14. február 1811 – 24. december 1899). Po sobáši žili manželia v Oravici, kde sa im narodili tri deti.
Na jednej zo služobných ciest ochorel Gustáv Libay na kiahne, z ktorých sa liečil v kúpeľnom meste Mehadia v juhozápadnom Rumunsku. Tam 29. júna 1853 ako 41-ročný nečakane zomrel. 30. júna 1853 ho pochoval miestny rímskokatolícky kňaz Ján Knezevich v Herkulových kúpeľoch (Bâile Herculane) v Mehadii. Po smrti Gustáva Libaya žila vdova Rozália v Budíne, kde počas vianočných sviatkov 24. decembra 1899 vo veku osemdesiatosem rokov zomrela.
Čertov kameň

Čertov kameň je skala nachádzajúca sa na južnom okraji Lesoparku Cemjata, v lese pod Ščerbovou horou. Leží v potoku Čertov jarok, 300 m od štátnej cesty II/546 (Prešov – Margecany). Rozmery balvana sú asi 2 x 3 m. Je to ojedinelý blok žilného kremeňa, ktorý je reliktom paleogeného treťohorného mora. Vznikol z rozvetraných polymiktných zlepencov z obdobia eocénu – oligocénu (pred 23 až 45 mil. rokov) a je zachovaný v centrálno-karpatskom paleogéne Šarišskej vrchoviny.

Prístup

Najjednoduchšia trasa je z Cemjaty od zastávky (MHD č. 18). K Čertovmu kameňu sa dostaneme po červenej turistickej značke (TZ) smer Čertov kameň. Pokračujeme po červenej TZ smer Janov. Celkový čas trvania pochodu je asi 45 minút.
Majstrovstvá sveta vo futbale 2026

Play-off turnaj

Na rozhodnutie o posledných dvoch miestach na Majstrovstvá sveta sa bude konať play-off turnaj šiestich družstiev, ktorý bude pozostávať z jedného tímu na konfederáciu (okrem UEFA) a jedného ďalšieho tímu konfederácie hostiteľskej krajiny (t. j. CONCACAF).
Turnaj sa bude hrať v hostiteľskej krajine a bude použitý ako skúšobná udalosť pre majstrovstvá sveta vo futbale.
Saint-Maurice-aux-Riches-Hommes

Poloha

Obec má rozlohu 33,17 km². Najvyšší bod je položený 226 m n. m. a najnižší bod 101 m n. m.

Obyvateľstvo

Počet obyvateľov obce je 450 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mézières-sur-Seine

Poloha

Obec má rozlohu 10,42 km². Najvyšší bod je položený 156 m n. m. a najnižší bod 17 m n. m.

Obyvateľstvo

Počet obyvateľov obce je 3 468 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Fare-en-Champsaur

Poloha

La Fare-en-Champsaur má rozlohu 10,27 km². Najvyšší bod je položený 2 082 m n. m. a najnižší bod 949 m n. m.

Obyvateľstvo

La Fare-en-Champsaur má 434 obyvateľov (2009).
Graf vývoja obyvateľstva:
Zdroje: INSEE
Novohradské podhůří

Geologická stavba

Najväčšia časť Novohradského podhůří je tvorená kryštalinickými horninami (žuly moldanubického plutónu a cordieritické ruly jeho plášte, svorové ruly a svory). V Kaplickej brázde sa nachádzajú zvyšky neogénnych usadenín.
Ѣ

Ѣ (jat, minuskula ѣ) je už bežne nepoužívané písmeno cyriliky. Používa sa len v liturgických textoch.

Použitie v staroslovienských textoch a vývoj

S písmenom jat sa možno stretnúť už u staroslovienských pamiatok. Možno si tam všimnúť aj to, že sa postupne namiesto znaku pre jat používa (ja), čo znamená, že sa asi vyslovovalo veľmi podobne. K týmto zmenám dochádza hlavne na začiatku slov. Tieto informácie sa doniesli z byzantských a latinských záznamov, kedy cestovatelia neslovanského pôvodu zaznamenali hlásku (jat), ktorú sami nepoznali, a písali čo počuli. Pretože počuli ale zakaždým niečo iného, pozná sa, v akej pozícii sa jat zhruba mohol nachádzať.

Vývoj

Pôvodom sa jat vykryštalizoval z praindoeurópskeho dlhého E, a to zmenou, ku ktorej došlo, kedy sa nachádzalo pred spoluhláskami mäkkými. Jeho vývoj sa počas následujúcich storočí menil, a to na všetkých územiach, kde sa postupne starosloviensky jazyk rozrôznil do radu dialektov a nakoniec samostatných jazykov. Napríklad v západnom juhoslovanskom prostredí, kde sa vytvorili v budúcnosti srbský a chorvátsky jazyk, bol výsledkom vznik radu dialektov a nárečí, ktoré sa líšia nielen používaním prízvukov, ale predovšetkým aj reflexom jatu (ekavica, ijekavica, ikavica). Srbská redakcia cirkevnej slovančiny používala podobu jat ako E. Pod jej vplyvom dochádzalo k niektorým nepatrným zmenám aj v oblastiach, kde sa jat realizoval inak. A na druhej strane do ekavského jazykového priestoru prenikala spústa vplyvov ikavských a ijekavských, napr. podoba niektorých zámen.
Mehen

Pravidlá

Pravidlá tejto hry nie sú známe, výrobcovia doskových hier však vyrábajú moderné verzie Mehenu s vlastnými pravidlami.
Hracia doska má okrúhly tvar a obsahuje polia uložené v tvare špirály. Archeologické nálezy hracích dosiek Mehenu sa v počete polí líšia. Predpokladá sa, že počet polí nebol v hre dôležitý. Pri hracích doskách sa našli aj objekty, ktoré môžu byť hracie kamene. Je tiež možné, že s hrou nemajú nič spoločné. Tieto obsahujú figúrky leva, figúrky iných zvierat ako lev a niekoľko menších figúrok.
Château-Chalon

Poloha

Obec má rozlohu 10,17 km². Najvyšší bod je položený 563 m n. m. a najnižší bod 254 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aféra Watergate

Aféra Watergate (prípadne škandál vo Watergate alebo skrátene Watergate) sa nazýva škandál, ktorý vypukol v Spojených štátoch potom, čo do sídla Demokratickej strany v komplexe Watergate vo Washingtone D.C. v roku 1972 násilne vnikli pracovníci aparátu republikánskeho prezidenta Richarda Nixona, ktorí boli poverení úlohou umiestniť do budovy zariadenie určené pre odpočúvanie. Aby zakryli svoje pravé určenie, maskovali sa ako obyčajní lupiči. Pracovne sa tejto operatívnej skupine hovorilo inštalatéri (anglicky plumber unit) a pozostávala okrem iného i z bývalých agentov CIA. Aféra Watergate eskalovala potom, čo sa ukázalo, že Nixonova administratíva aktívne bránila vyšetrovaniu celej záležitosti, že Nixon o akcii vedel, a že okrem iného klamal o prípade pred Kongresom, čo nakoniec viedlo k prezidentovej vynútenej rezignácii.
V lete roku 1974 bolo začaté vyšetrovanie prezidenta Nixona a bol iniciovaný ústavný proces jeho odvolania z dôvodu marenia spravodlivosti, zneužitia právomoci a pohŕdania Kongresom. Keď Nixon zistil, že jeho šance skončiť proces odvolania sú veľmi nízke, rezignoval 9. augusta toho roku zo svojej funkcie. Jeho nástupca a bývalý viceprezident Gerald Ford mu po prevzatí moci udelil milosť, čo bolo podľa mnohých komentátorov jedným z hlavných dôvodov jeho vlastného neúspechu v ďalších prezidentských voľbách v roku 1976, v ktorých podľahol demokratickému kandidátovi Jamesovi Carterovi.
Jaime de Marichalar

Životopis

Jaime de Marichalar pochádza z aristokratickej rodiny. Narodil sa ako štvrté z piatich detí 8. vojvodu z Ripaldy Amalia de Marichalar y Bruguera a jeho manželky Máríe de la Concepción Sáenz de Tejada y Fernández de Boadilla. Študoval na jezuitských školách v Burgose, San Estanislao de Kostka v Madride a Yago School v Dubline. Vysokoškolské štúdium zameral na ekonomiku a špecializoval sa na obchodný manažment a marketing, hoci nikdy nezískal diplom. Od roku 1995, po sobáši s infantkou Elenou sa stal členom Kráľovskej vojenskej kavalérie Sevilly, šľachtického cechu založeného v roku 1670.

Manželstvo

V roku 1987 stretol v Paríži svoju budúcu manželku infantku Elenu, ktorá tam študovala francúzsku literatúru. Zosobášili sa 18. marca 1995 v katedrále v Seville. Od novembra 2007 žili manželia oddelene. Vojvoda a vojvodkyňa z Luga sa rozviedli v decembri 2009 a definitívne bolo manželstvo ukončené 21. januára 2010. Rozvodom s infantkou Elenou stratil Jaime de Marichalar právo používať vojvodský titul, tituly ako španielsky veľmož a Excelencia a zároveň prestal byť oficiálnym členom španielskej kráľovskej rodiny.
Millery (Meurthe-et-Moselle)

Poloha

Obec má rozlohu 7,48 km². Najvyšší bod je položený 392 m n. m. a najnižší bod 183 m n. m.

Obyvateľstvo

Počet obyvateľov obce je 650 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bejzbal na Panamerických hrách 2003

Skupina A
University of St Andrews

Dejiny

Univerzita bola založená v roku 1410 skupinou augustiniánov, ktorí boli vyhnaní z univerzity v Paríži ako dôsledok Západnej schizmy a vojnami medzi Anglickom a Škótskom z univerzít v Oxforde a Cambridge. Títo mnísi vytvorili spoločnosť vyšsieho vzdelávania v mestečku St Andrews zameranú na teológiu, logiku, filozofiu a právo. V roku 1411 udelil biskup diecézy St Andrews, Henry Wardlaw, tejto spoločnosti vzdelancov a učiteľov výsady. Biskup Wardlaw následne úspešne žiadal avignonského pápeža Benedikta XIII. o pridelenie štatútu univerzity sériou búl, ktoré sú datované do roku 1413. Kráľ Jakub V. podporil univerzitu v roku 1532 vydaním výsadnej listiny.

Prijímacie konanie

Podľa najnovších údajov z UCAS sa na univerzitu v priemere hlási 10 ľudí na jedno voľné miesto. Podmienkou prijatia sú väčšinou výsledky z maturitných skúšok ekvivalentné škótskym AAAAB, AAA z anglických A-levels, alebo minimálne 38 bodov z International Baccalaureate (IB).
Kudarikilu

Kudarikilu (maldiv. ކުޑަރިކިލު‎) je jeden z obývaných ostrovov na atole Bá na Maldivách. Počet obyvateľov je 535 (jún 2006), dĺžka ostrova 520 m, šírka 370 m. Vzdialenosť od hlavného mesta Male je 133,37 km.
Lilli (Anija)

Poloha

Lilli leží asi 5 km od mesta Kehra a 32 km od hlavného mesta Tallinn. Do 2 km sa nachádzajú aj dediny Soodla, Looküla a Kuusemäe.
Alexander Čunderlík

Životopis

Po ukončení kadetskej školy v Budapešti dôstojník z povolania. Slúžil v Plevele, v Brašove a v Dobrovníku. Bojoval v 1. svet. vojne na rus., rumun. a tal. fronte. Po roku 1918 dôstojník čs. armády v Bratislave. Od marca 1939 generál Armády Slovenského štátu, veliteľ divízie a pozemného vojska, 1943 preradený do zálohy.
La Chapelle-Faucher

Poloha

Obec má rozlohu 18,4 km². Najvyšší bod je položený 213 m n. m. a najnižší bod 114 m n. m.

Obyvateľstvo

Počet obyvateľov obce je 386 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Victor Antoine Signoret

Životopis

Jeho otec, tiež lekár, riadil jeden farmaceutický podnik. Signoret študoval farmáciu a medicínu a svoj lekársky titul získal v roku 1845. Názov jeho dizertačnej práce bol: De l'Arsenic considéré sous ses divers points de vue. Zaujímal sa hlavne o chrobáky (Coleoptera) a rad Hemiptera. Podnikol veľa ciest po Európe a Malej Ázii. Počas svojho života zozbieral významnú zbierku hmyzu, ktorý získal na týchto prieskumných cestách. Uložená je v Naturhistorisches Museum vo Viedni. Victor Antoine Signoret bol aj významným členom Francúzskej entomologickej spoločnosti a v rokoch 1861 a 1883 bol aj jej prezidentom.
Chartreuse (likér)

Zloženie

Likér je vyrobený zo 130 horských bylín a ušľachtilej vínovice. Byliny sú postupne macerované vo vínovici niekoľko dní a následne destilované. Nasleduje ďalšie pridanie bylinného macerátu. Likér zreje okolo piatich rokov v dubových sudoch.
Vďaka svojej korenistej až sladkej chuti býva prísadou niektorých koktailov. Podáva sa čistý, dobre vychladený alebo s ľadom. Likér sa vyrába v dvoch variantoch: zelený – Chartreuse Verte (má 55% alkoholu a vyrába sa podľa receptu z roku 1605) a žltý – Chartreuse Jaune (má 40% alkoholu, je sladší a vyrába sa od roku 1838).
Curçay-sur-Dive

Poloha

Obec má rozlohu 15,79 km². Najvyšší bod je položený 122 m n. m. a najnižší bod 39 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Echekratidas z Tesálie

Echekratidas (starogr. Εχεκρατίδας – Echekratidas) bol olympijský víťaz v jazdeckých pretekoch v 5. stor. pred Kr.
Olympijské víťazstvo Echekratida z Tesálie zaznamenal rímsky spisovateľ Plínius vo svojom diele Naturalis Historia. Plínius píše, že Echekratidas súťažil s kobylou, ktorá bola v prvých týždňoch gravidity. Podľa talianskeho historika Luigiho Morettiho sa to stalo pravdepodobne na 79. olympijských hrách v roku 464 pred Kr. (Moretti datuje jeho víťazstvo približne do doby smrti básnika Simónida z Keu. Na olympijských hrách dostihy (kelés) ako súťažnú disciplínu predstavili divákom po prvýkrát v roku 648 pred Kr. Pretekári na hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.
Keďže dostihové preteky boli privilégiom bohatých a vplyvných ľudí, rakúsky historik Werner Petermandl vyslovil domnienku, že Echekratidas bol tesálsky kráľ a otec Oresta, ktorého uvádza Thukydides v historickom diele Dejiny peloponézskej vojny. Sám autor o tom píše: „Orestes, syn kráľa Echekratida, vyhnaný z Tesálie, prehovoril Aténčanov, aby ho pustili domov. Aténčania spolu s Boióťanmi a Fókajčanmi (svojimi spojencami) sa dali na pochod k Farsalu v Tesálii. Obsadili tam neveľké územie nepriateľov v okolí svojho tábora. Tesálski jazdci im bránili robiť výpady. Mesto sa im nepodarilo dobyť. Pochod sa vcelku nevydaril, nič nedobyli, preto sa Aténčania s Orestom museli vrátiť.“
Kniha proroka Nahuma

Kniha proroka Nahuma alebo Nahum (skratka Nah) je kniha Starého zákona. Zaraďuje sa medzi prorocké knihy - medzi malých prorokov. Kniha pochádza zo 7. stor. pred Kr.
Pamäť s priamym prístupom

Pamäť s priamym prístupom alebo RAM (z angl. Random Access Memory) je pamäť s voľným (náhodným, ľubovoľným) prístupom . Čas zápisu do pamäte je rovnaký bez ohľadu na umiestnenie údaja v pamäti. Jej opakom je pamäť so sekvenčným prístupom. Prvé polovodičové RAM prišli na trh na začiatku sedemdesiatych rokov.

RAM v užšom zmysle

Dnes sa používa označenie RAM nepresne len ako synonymum pre operačnú pamäť (pozostáva z RAM článkov) alebo len pre RWM (Read-Write Memory = Pamäť pre čítanie a zápis). Pamäte typu RAM sú dnes výhradne polovodičové, kedysi sa používali pamäte napríklad feritové, pamäte na tenkých vrstvách či bubnové pamäte. Polovodičové RAM sú veľmi rýchle, ale sú drahšie ako iné typy. Používajú sa predovšetkým ako operačné pamäte počítačov. Slúžia na ukladanie údajov, ktoré počítač potrebuje na spracovanie práve vykonávanej úlohy.
Označenie RAM sa niekedy nepresne používa aj ako synonymum len pre DRAM.

Externá RAM

Údaje, ktoré treba uchovať aj po vypnutí počítača sa ukladajú do externej pamäte počítača typu RAM - to je napr. disková mechanika, CD-ROM, disketa a. i., ktoré sú podstatne pomalšie ako polovodičová RAM, ale nezávislé od napájania, lacnejšie a môžu mať podstatne vyššie kapacity.
Bacouël

Poloha

Obec má rozlohu 5,48 km². Najvyšší bod je položený 149 m n. m. a najnižší bod 81 m n. m.

Obyvateľstvo

Počet obyvateľov obce je 465 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saulxures-lès-Nancy

Poloha

Obec má rozlohu 7,05 km². Najvyšší bod je položený 305 m n. m. a najnižší bod 206 m n. m.

Obyvateľstvo

Počet obyvateľov obce je 3 901 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sarry (Saône-et-Loire)

Poloha

Obec má rozlohu 9,67 km². Najvyšší bod je položený 420 m n. m. a najnižší bod 254 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Melanippos (syn Hiketaóna)

Melanippos (starogr. Μελάνιππος – Melanippos) je v gréckej mytológii syn Hiketaóna z tróadskej Perkóty.
Keď trójsky princ Paris uniesol spartskému kráľovi Menelaovi manželku Helenu, jeho otec Hiketaón sa snažil vyhnúť vojne a preto Trójanom odporúčal, aby ju vrátili. Paris ale o tom nechcel nič počuť a keď sa na jeho stranu postavil aj jeho otec kráľ Priamos, Achájci boli nútení Tróji vypovedať vojnu. Vojna potom trvala desať rokov a priniesla Tróji skazu.
Malanippos bol vnuk trójskeho kráľa Laomedóna. Keď v trójskej vojne Menelaos zabil jeho bratranca Dolopa, hlavný veliteľ trójskych vojsk Hektor ho pobádal, aby ho pomstil. V pätnástom speve Homérovej Iliady jeho slová zazneli takto: „Melanippos, chceš v boji ochabnúť? Čo tvojim srdcom nepohne, že zabili bratranca tvojho Dolopa? Nevidíš, ako zápasia o jeho zbroj? Ale poď za mnou! Veď nesmieš ďalej s Achájcami bojovať len z diaľky". Malanippos Hektora nasledoval a keď sa následne dostal doprostred bojového virvaru, zabil ho Nestorov syn Antilochos.
Marc Trauner

Marc Trauner lepšie známy pod jeho niekoľkými pseudonymami ako Marc Acardipane, Mescalinum United, The Mover, Pilldriver, Marshall Masters a Resident E je frankfurtský DJ a producent.

História

Trauner bol spoluzakladateľ vydavateľstva Planet Core Productions a pod pseudonymom Mescalinum United vydal skladbu „We Have Arrived“ v roku 1990. Skladba „We Have Arrived“ bola zremixovaná producentom Aphex Twin, a dve verzie skladby sa objavili na albume Aphex Twin Classics.
Trauner skóroval v hitparáde Top 20 Hits vo Veľkej Británii v spolupráci so skupinou Scooter v roku 2003, so singlom „Maria (I Like It Loud)“,ktorý je coververziou jeho singlu z roku 1998 s názvom „I Like It Loud“.
V roku 2006 vydal svoj Best Of Album - Best Of Marc Acardipane (1989-1998). Bol zložený z dvoch častí.

„We Have Arrived“

„We Have Arrived“ je gabberová skladba Marca Traunera pod pseudonymom Mescalinum United. Bola prvýkrát vydaná vydavateľstvom Planet Core Productions v roku 1990 z Reflections of 2017 EP. Skladba je často považovaná za prvú gabber/hardcore skladbu.
Blaincourt-lès-Précy

Poloha

Obec má rozlohu 8,13 km². Najvyšší bod je položený 150 m n. m. a najnižší bod 46 m n. m.

Obyvateľstvo

Počet obyvateľov obce je 1 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE